פבל יאקובנקו

פבל אלכסנדרוביץ' יאקובנקו (ברוסית: Павел Александрович Яковенко, באוקראינית: Павло Олександрович Яковенко; נולד ב-19 בדצמבר 1964) הוא כדורגלן עבר סובייטי-אוקראיני ששיחק בעמדת הקשר, וכיום מאמן כדורגל.

יאקובנקו שיחק את מירב שנותיו בקבוצת דינמו קייב, אז קבוצה בליגה הסובייטית הבכירה אך את סוף הקריירה שלו עשה בקבוצת סושו צרפתית. יאקובנקו שיחק גם בנבחרת ברית המועצות והשתתף עמה במונדיאל 1986, במהלכו הבקיע את שערו היחיד במדי הנבחרת.  את יורו 1988 ואת מונדיאל 1990 נאלץ לפספס בשל פציעות שספג במשחקי המוקדמות. 

לאחר פרישתו של יאקובנקו ממשחק פעיל עבר לאימון ואימן תחילה את קבוצת הכדורגל מטאלורג ניקופול מהליגה השנייה באוקראינה. בהמשך אימן קבוצות מהליגה הרוסית ואת הנבחרת הצעירה של אוקראינה.  

ליאקובנקו שני בנים: אולכסנדר (יליד 1987) ויורי (יליד 1993). שניהם כדורגלנים מקצועיים. אולכסנדר שיחק בקבוצות אנדרלכט וראסינג גנק מהליגה הבלגית. יורי שיחק בקבוצת אסביירג מהליגה הדנית. שניהם שיחקו בנבחרות הנערים, נוער והצעירה של אוקראינה.

תארים
 גביע אירופה למחזיקות גביע - 1986
 אליפת ליגת העל הסובייטית -  1985, 1986, 1990
 גביע ברית המועצות - 1985, 1987, 1990

קישורים חיצוניים

כדורגלנים סובייטים
כדורגלנים אוקראינים
קשרי כדורגל סובייטים
קשרי כדורגל אוקראינים
ניקופול: כדורגלנים
כדורגלני דינמו קייב
כדורגלני מטאליסט חרקוב
כדורגלני סושו
כדורגלני נבחרת ברית המועצות
כדורגלני מונדיאל 1986
מאמני כדורגל אוקראינים
מאמני קובאן קרסנודאר
אוקראינים שנולדו ב-1964